[pic] | AZ EURÓPAI KÖZÖSSÉGEK BIZOTTSÁGA |

Brüsszel, 3.10.2007

COM(2007) 562 végleges

A BIZOTTSÁG 36. PÉNZÜGYI JELENTÉSE AZ EURÓPAI PARLAMENTNEK ÉS A TANÁCSNAK

az EURÓPAI MEZŐGAZDASÁGI ORIENTÁCIÓS ÉS GARANCIAALAPGaranciarészlegéről– 2006-OS KÖLTSÉGVETÉSI ÉV –{SEC(2007) 1246}

TARTALOMJEGYZÉK 1. KÖLTSÉGVETÉSI ELJÁRÁS 3 1.1. A 2006. évi előzetes költségvetési tervezet 3 1.2. A 2006. évi költségvetési tervezet 3 1.3. A 2006. évre vonatkozó módosító indítvány 3 1.4. A 2006. évi költségvetés elfogadása 3 1.5. A KM 6/2006. sz. költségvetés-módosítás 3 2. KÉSZPÉNZHELYZET ÉS AZ ELőIRÁNYZATOK KEZELÉSE 4 A. Az előirányzatok kezelése 4 2.1. A 2006. évre rendelkezésre álló előirányzatok 4 2.2. A 2006. évre rendelkezésre álló előirányzatok felhasználása 4 2.3. A 2005. évről a 2006. évre automatikusan átvitt összegek 5 2.4. A 2005-ről nem automatikusan átvitt összegek 5 B. Előlegek 5 2.5. A tagállamoknak nyújtott előlegek 5 3. A 2006. ÉVI KÖLTSÉGVETÉS VÉGREHAJTÁSA 6 4. A KÖLTSÉGVETÉS VÉGREHAJTÁSÁRA VONATKOZÓ MEGJEGYZÉSEK 7 4.1. 1a. alfejezet 7 4.2. 1b. alfejezet 9 4.3. Az 1a. alfejezet kiadásainak kategóriánkénti megoszlása 9 1. MELLÉKLET: AZ EMOGA GARANCIARÉSZLEGÉRE VONATKOZÓ KÖLTSÉGVETÉSI ELJÁRÁS, 2006. 2. MELLÉKLET: AZ EMOGA GARANCIARÉSZLEGÉNEK KÖLTSÉGVETÉSE AZ EU 2002–2006. ÉVI KÖLTSÉGVETÉSE VISZONYLATÁBAN 3. MELLÉKLET: A 2006. ÉVI KÖLTSÉGVETÉS VÉGREHAJTÁSÁNAK ELEMZÉSE 4. MELLÉKLET: AZ EMOGA GARANCIARÉSZLEGÉRE VONATKOZÓ KIADÁSOK JOGCÍMCSOPORTONKÉNT ÉS TAGÁLLAMONKÉNT 5. MELLÉKLET: AZ EMOGA GARANCIARÉSZLEGÉRE VONATKOZÓ KIADÁSOK MEGOSZLÁSÁNAK ALAKULÁSA 2002–2006 KÖZÖTT |

Megjegyzés: Ezt a jelentést kiegészíti egy részletes bizottsági munkadokumentum. E munkadokumentum teljes szövege (angol nyelven) és a csatolt táblázatok (angol nyelven) a Mezőgazdasági Főigazgatóság honlapján lesznek elérhetők. |

Költségvetési eljárás

A 2006. évi előzetes költségvetési tervezet

A Bizottság 2005 áprilisában fogadta el és terjesztette a költségvetési hatóság elé a 2006. évi előzetes költségvetési tervezetet. Az EMOGA Garanciarészlege számára javasolt kötelezettségvállalási előirányzatok 51 412,3 millió EUR-t tettek ki, ezen belül pedig 43 641,3 millió EUR-t az 1a. alfejezet és 7771,0 millió EUR-t az 1b. alfejezet esetében, amelyre a kifizetési előirányzatok összesen 7711,3 millió EUR-t tettek ki a differenciált előirányzatok alapján alkalmazott és az új tagállamokra vonatkozó átmeneti eszköz felvétele miatt.

A 2006. évi költségvetési tervezet

A 2006. évi költségvetési tervezetet a Tanács 2005 júliusában fogadta el. Az 1a. alfejezetben szereplő előirányzatok az előzetes költségvetési tervezetben foglaltakhoz képest 150,0 millió EUR-val csökkentek, míg az 1b. alfejezethez tartozó előirányzatok az előzetes költségvetési tervezetben meghatározott szinten maradtak.

A 2006. évre vonatkozó módosító indítvány

2005. október végén a Bizottság elfogadta a 2006. évi előzetes költségvetési tervezetre vonatkozó 2. sz. módosító indítványt, amely az 1a. alfejezetre 43 279,7 millió EUR-ban határozta meg az előirányzati igényeket, amely 361,6 millió EUR-val alacsonyabb az előzetes költségvetési tervezet vonatkozó összegénél. Az 1b. alfejezetre vonatkozó előirányzati igények változatlanok maradtak.

A 2006. évi költségvetés elfogadása

2005 decemberében elfogadásra került a 2006. évi költségvetés, a 2. sz. módosító indítványban foglalt összegekkel. Az 1a. alfejezet előirányzatai ekkor 43 279,7 millió EUR-t, az 1b. alfejezet előirányzatai pedig 7771,0 millió EUR-t tettek ki. A részleteket lásd az 1. mellékletben.

A KM 6/2006. sz. költségvetés-módosítás

2006 decemberében a Bizottság javaslata alapján a költségvetési hatóság módosítást fogadott el (KM 6/2006. sz.) a 2006-os költségvetés kötelezettségvállalási előirányzatai tekintetében, amelyben 860,0 millió EUR-t kitevő összeggel csökkentette az 1a. alfejezet előirányzatait, amelyek így 42 419,7 millió EUR-t tettek ki. Ezen belül a költségvetés-módosítás a 05 02 fejezet („Agrárpiaci intervenciók”) előirányzatait 360,0 millió EUR-val, a 05 03 fejezet („Közvetlen támogatások”) előirányzatait pedig 654,2 millió EUR-val csökkentette, míg a 05 07 fejezet („Mezőgazdasági kiadások ellenőrzése”) teljes előirányzatait 154,2 millió EUR-val növelte.

Az EMOGA Garanciarészlege végső költségvetésének a 2002–2006-os időszakra szóló teljes uniós költségvetésből való részesedését (kötelezettségvállalási előirányzatok) lásd a 2. mellékletben.

KÉSZPÉNZHELYZET ÉS AZ ELőIRÁNYZATOK KEZELÉSE

A. AZ ELőIRÁNYZATOK KEZELÉSE

A 2006. ÉVRE RENDELKEZÉSRE ÁLLÓ ELőIRÁNYZATOK

Az EMOGA Garanciarészlege számára a költségvetési évre végül rendelkezésre álló előirányzatok 50 190 720 000 EUR-t tesznek ki. A költségvetési hatóság jóváhagyta 43 400 000 EUR nem automatikus átvitelét a 2005. évről a 2006. évre.

A 2006. évre rendelkezésre álló előirányzatok felhasználása

Költségvetési műveletek

Az alábbi táblázat részletezi a 2006-ban végrehajtott költségvetési műveleteket:

EUR |

1. Rendelkezésre álló előirányzatok |

– rendes előirányzatok | 50 190 720 000,00 |

– nem automatikusan átvitt összegek | 43 400 000,00 |

2. Kötelezettségvállalások részletezve |

– a tagállamok kiadásainak fedezésére a rendes előirányzatok terhére | 47 434 305 141,54 |

– a nem automatikusan átvitt összegekből fedezett kiadásokra | 43 400 000,00 |

– közvetlen kifizetésekre | 291 500 128,65 |

– a tagállamok kiadásaira – RDFI EU 10 (a vidékfejlesztés céljaira szolgáló pénzügyi eszköz) | 2 096 000 000,00 |

----------------------- |

Kötelezettségvállalások összesen | 49 865 205 270,19 |

3. Terhelések |

– a tagállamok kiadásainak fedezésére a rendes előirányzatok terhére | 47 434 305 141,54 |

– a nem automatikusan átvitt összegekből fedezett kiadásokra | 43 400 000,00 |

– közvetlen kifizetésekre | 22 745 564,88 |

– a tagállamok kiadásaira – RDFI EU 10 | 500 956 905,00 |

----------------------- |

Terhelések összesen | 48 001 407 611,42 |

4. Automatikusan átvitt összegek |

– a tagállamok kiadásaira – RDFI EU 10 | 1 595 043 095,00 |

– a tagállamok kiadásainak fedezésére a nem automatikusan átvitt összegekből | 0,00 |

– közvetlen kifizetésekre | 268 754 563,77 |

----------------------- |

Automatikusan átvitt összegek összesen | 1 863 797 658,77 |

5. Nem automatikusan átvitt összegek | 0,00 |

6. Megszűnő előirányzatok (= 1 – 2 – 5) | 368 914 729,81 |

Automatikusan átvitt összegek

Az automatikusan átvitt összegek a kötelezettségvállalások és a terhelések közötti különbözetet jelentik. Erre a költségvetési évre a Bizottság által lekötött olyan előirányzatok, amelyeknél nem került sor kifizetésre a költségvetési év végéig, 1863,8 millió EUR-t tettek ki.

A 2005. évről a 2006. évre automatikusan átvitt összegek

Az alábbi táblázat átfogó áttekintést ad ezen átvitelek 2006-ban történt felhasználásáról:

EUR |

1. Átvitt kötelezettségvállalások |

– a tagállamok kiadásaira – RDFI EU 10 | 1 614 735 317,00 |

– közvetlen kifizetésekre | 242 096 606,20 |

--------------------- |

Kötelezettségvállalások összesen | 1 856 831 923,20 |

2. Az átvitt összegekből fedezendő kötelezettségvállalások megszüntetése |

– a tagállamok kiadásaira | –– |

– közvetlen kifizetésekre | (17 651 622,31) |

--------------------- |

Megszüntetett kötelezettségvállalások összesen | (17 651 622,31) |

3. Kifizetések |

– a tagállamok kiadásaira – RDFI EU 10 | 1 608 989 764,00 |

– közvetlen kifizetésekre | 182 586 614,06 |

--------------------- |

Terhelések összesen | 1 791 576 378,06 |

4. Megszűnő előirányzatok (= 1 + 2 – 3) |

– a tagállamok kiadásaira | 0,00 |

– közvetlen kifizetésekre | 41 858 369,83 |

-------------------- |

Törölt átvitelek összesen | 41 858 369,83 |

5. Automatikusan átvitt összegek |

– a tagállamok kiadásaira – RDFI EU 10 | 5 745 553,00 |

A 2005-ről nem automatikusan átvitt összegek

A költségvetési rendelet (2002. június 25-i 1605/2002/EK tanácsi rendelet) 9. és 149. cikke értelmében a Bizottság úgy határozott, hogy a nem automatikusan átvitt összegek keretében a 05 04 01 05 jogcím alatt („Korkedvezményes nyugdíj – Új rendszer”) összesen 43,4 millió EUR-t visz át a 2005. évről 2006-ra.

B. ELőLEGEK

A TAGÁLLAMOKNAK NYÚJTOTT ELőLEGEK

2.5.1. Havi előlegek a felmerülő kiadások fedezésére

A közös agrárpolitika finanszírozásáról szóló, 1999. május 17-i 1258/1999/EK tanácsi rendelet[1] 7. cikke megállapítja, hogy a Bizottság dönt „az akkreditált kifizető ügynökségeknél felmerült kiadásokra nyújtandó havi előlegekről”. Az előlegeket az azt a hónapot követő második hónap elején kell kifizetni az egyes tagállamok részére, amelyben a kiadások felmerültek a kifizető ügynökségnél. Az előlegeket az azt hónapot követő második hónap elején kell kifizetni a tagállamok részére, amelyben azok a kifizető ügynökségnél felmerültek..

Szoros értelemben véve nem előleg kifizetéséről van szó, hanem már kifizetett kiadások visszatérítéséről. Az „előleg” kifejezés ezen kifizetések átmeneti jellegét hangsúlyozza: az előlegek folyósítása a tagállamok által továbbított havi beszámolók alapján történik[2]; a kifizetések havi könyvelését a részletes beszámolók alapján ellenőrzik és módosítják[3]. Véglegessé továbbá a következő évi ellenőrzéseket követően válnak a számlaelszámolási eljárás során hozott határozatok alapján.

Ezt az előlegek kifizetésére vonatkozó rendszert alkalmazták a tagállamok által 2005. október 16. és 2006. október 15. között teljesített kifizetésekre. Ami a fennmaradó kifizetéseket illeti, a Bizottság korlátozott számú intézkedésekre és az RDTI-EU 10 (az új tagállamok számára létrehozott átmeneti vidékfejlesztési eszköz) tekintetében közös kezelés keretében közvetlen kifizetéseket hajt végre.

A 2006-os költségvetési évben a kifizetett előlegek nettó összege 47 477 705 141,5 EUR volt.

2.5.2. A 2006. évi előlegekről szóló határozatok

A 2006. évre a Bizottság a havi előlegek tekintetében tizenkét határozatot fogadott el. 2006 decemberében határozatot fogadott el egy további, az arra az évre elszámolandó összes kiadáshoz már megítélt előlegeket kiigazító előlegről.

A 2006. évi költségvetés végrehajtása

Az EMOGA Garanciarészlegének eredetileg rendelkezésre álló előirányzatai a 2006-os költségvetési évben 51 050,7 millió EUR-t tettek ki a kötelezettségvállalási előirányzatok tekintetében. 43 279,7 millió EUR-t az 1a. alfejezethez rendeltek, a maradék 7771,0 millió EUR-t pedig az 1b. alfejezethez. A vidékfejlesztési programokban foglalt korengedményes nyugdíj-rendszerre vonatkozó körülbelül 43,4 millió EUR összegnek a 2005. évről a 2006. évre történő átvitele következtében a 2006. évi költségvetés teljes összege 51 094,1 millió EUR-ra, a vidékfejlesztésre felhasználható összeg pedig 7814,4 millió EUR-ra növekedett.

Az 1. fejezetre vonatkozó költségvetés végrehajtása 49 865,2 millió EUR-t tett ki, azaz az eredetileg rendelkezésre álló hitel-előirányzatok körülbelül 97,6 %-át, amelyből az 1a. alfejezet keretén belül 42 175,3 millió EUR került felhasználásra, míg az 1b. alfejezet keretén belül 7689,9 millió EUR, amely tartalmazta az átvitt összegeket is.

Az 1a. alfejezet tekintetében a költségvetés végrehajtása során 1104,4 millió EUR-val kevesebbet költöttek el a tervezettnél. A közösségi költségvetéshez való tagállami hozzájárulások csökkentése érdekében a Bizottság a 6/2006 sz. költségvetés-módosításon keresztül javaslatot tett az EMOGA Garanciarészlegéhez rendelt, eredetileg rendelkezésre álló hitel-előirányzatok 860,0 millió EUR-val való csökkentésére. Így az 1a. alfejezet számára végül rendelkezésre álló előirányzatok 42 419,7 millió EUR-t tettek ki, és a fennmaradó fel nem használt előirányzatok 244,4 millió EUR-ra csökkentek. Az 1b. alfejezet számára rendelkezésre álló előirányzatok az eredeti költségvetésben meghatározott szinten maradtak.

A 2006-os költségvetés végrehajtását, valamint a végrehajtás és az eredeti költségvetésben, illetve a költségvetés-módosításban (6/2006. sz.) foglalt előirányzatok közötti eltéréseket a 3. melléklet mutatja be. A tagállamonként és intézkedésenként felmerülő kiadásokat a 4. melléklet mutatja be.

A költségvetés végrehajtására vonatkozó megjegyzések

A 2006-os mezőgazdasági évben csökkent mind a növénytermesztés, mind az állati termékek előállítása, amit az állati termékek igen kedvező árai és magasabb gabonaárak kísértek. Ezek a fejlemények, amelyek a mezőgazdasági piacokat jellemezték, valamint egyéb tényezők hatást gyakoroltak az EMOGA Garanciarészlegének kiadásaira a költségvetés egyes területein, és a hitel-előirányzatok jelentős mértékű kihasználatlanságához vezettek.

1a. alfejezet

A költségvetési hitel-előirányzatok sem az agrárpiaci intervenciók (a cukor- és tejágazat kivételével), sem a közvetlen támogatások tekintetében nem kerültek teljes mértékben felhasználásra. A csatolt 3. számú táblázat részletesen bemutatja a költségvetés különböző jogcímcsoportjainak végrehajtását. Az alábbiakban röviden ismertetjük a költségvetés egyes jogcímcsoportjainál az eredeti előirányzatoktól eltérő végrehajtási módhoz való folyamodás főbb indokait.

Gabonafélék

Ebben az ágazatban az előirányzatok alacsony szintű kihasználtsága egyrészt abból adódott, hogy az alacsonyabb hozamú 2005/2006-os EU-25 össztermésből az intervenciós raktárakban alacsonyabb gabonamennyiség került betárolásra, másrészt abból, hogy a 2006 tavaszától a világpiacon tapasztalható gabonaár-növekedés miatt csökkent az export-visszatérítésekre fordított kiadás.

Az I. mellékletben nem szereplő termékekre vonatkozó visszatérítések

Ebben az ágazatban az előirányzatok alacsony szintű kihasználtsága egyrészt az export-visszatérítések mértékének általános csökkenése, másrészt a feldolgozott mezőgazdasági termékek kivitelének csökkenése miatt következett be.

Cukor

Az ágazat előirányzatai esetében tapasztalt túlköltekezés kizárólag annak a következménye, hogy a 2006-os költségvetésben előirányzotthoz képest jóval magasabb mennyiségben került kivitelre export-visszatérítéssel szabadpiaci cukor.

Zöldség- és gyümölcsfélék

Ebben az ágazatban az előirányzatok alacsony szintű kihasználtsága abból származott, hogy a tagállamonként felmerülő kiadások alacsonyabbak voltak mind a termelői szervezetek működési alapjai tekintetében (mivel nem került sor a termelői szervezetek jóváhagyott programjaiban várt növekedésre), mind pedig a paradicsom után járó feldolgozási támogatás tekintetében (mivel alacsonyabb volt az ezen támogatás alá eső paradicsom mennyisége).

Tej és tejtermékek

Az ágazat előirányzatai esetében tapasztalt túlköltekezés annak a következménye, hogy megváltozott a tagállamok által fizetendő tejilleték fizetési ütemezése, azaz a 2005/2006-os kontingensévre vonatkozó illetéket a 2007-es költségvetési évben kell befizetni, nem pedig a 2006-osban, ahogyan azt a 2006-os költségvetés elfogadásakor feltételezték. A 2005-ös költségvetésig a tejilleték befizetése bevételt jelentett a költségvetésben, és csökkentette a tejágazat vonatkozó kiadásait. A fizetési ütemezés változása tehát a 2006-os költségvetési előirányzatok tekintetében azt eredményezte, hogy növekedtek a tejre és a tejtermékekre szánt kiadások, ezáltal pedig ezen előirányzatok esetében túlköltekezés következett be.

Marha- és borjúhús

Ebben az ágazatban az előirányzatok alacsony szintű kihasználtsága egyrészt abból származott, hogy a kivitelre került hús, illetve élőállat mennyisége csökkent, másrészt abból, hogy a rendkívüli piactámogatási program keretében támogatásra jogosult állatok száma is alacsonyabb volt.

Termeléstől leválasztott közvetlen támogatások

Ebben az ágazatban az előirányzatok alacsony szintű kihasználtsága elsősorban az egységes támogatási rendszer következménye, amelynek keretében több tagállam, arra való hivatkozással, hogy a jogosultságok megállapítása, illetve a támogatások folyósítása és kifizetése adminisztratív nehézségekbe ütközött, nem tudta teljes mértékben kihasználni költségvetési keretét.

Egyéb közvetlen támogatások

A 2006-os költségvetési előirányzatok alacsony szintű kihasználtsága elsősorban a dohányra vonatkozó támogatások következménye, tekintettel arra, hogy a 2006-os költségvetésben előirányzotthoz képest csökkent a dohánytermelés, továbbá a banánra vonatkozó kompenzációs támogatás következménye, mivel a kedvező piaci körülmények miatt növekedtek a piaci árak, és ennek hatására csökkent a kompenzációs támogatás mértéke.

Mezőgazdasági kiadások ellenőrzése

Ebben az ágazatban az előirányzatok alacsony szintű kihasználtsága abból származott, hogy alacsonyabb összeg került visszaigénylésre a tagállamoktól, mind a számviteli, mind az elszámolási eljárásokból. Ezek a visszaigénylések költségvetési bevételt jelentenek, és csökkentik az átfogó költségvetési kiadásokat.

1b. alfejezet

4.2.1. Vidékfejlesztés (EU15-ök)

Az EMOGA Garanciarészlege az 1b. alfejezet előirányzatai alapján társfinanszírozza (1257/1999/EK rendelet) az EU15-ök 2000–2006-os időszakra elfogadott 89 vidékfejlesztési programját. A 2006-os költségvetésben ezekre a programokra szánt 5020,0 millió EUR előirányzatot kötelező moduláció útján megnövelték 655,0 millió EUR-val, illetve a 2005-ről 2006-ra átvitt 43,4 millió EUR-val. Az említett 89 programra felmerült tényleges kiadás 5623,3 millió EUR volt, azaz az előirányzat 98,3 %-a. Az előirányzatok alacsony szintű kihasználtsága elsősorban az erdészeti és agrár-környezetvédelmi intézkedésekkel függött össze.

4.2.2. Átmeneti eszköz az új tagállamok számára vidékfejlesztésre nyújtott finanszírozásra

Az EMOGA Garanciarészlege ezen eszköz keretében, differenciált előirányzatok alapján társfinanszírozza (1257/1999/EK rendelet) a 2004-ben a 10 új tagállamra és a 2004–2006-os időszakra vonatkozóan elfogadott vidékfejlesztési programokat. A költségvetésben előirányzott teljes összeg lekötésre került, a kifizetések pedig 2115,7 millió EUR-t tettek ki, azaz 79,5 millió EUR-val magasabbak voltak a 2006-os költségvetés kifizetési előirányzatánál.

Az 1a. alfejezet kiadásainak kategóriánkénti megoszlása

Az EMOGA Garanciarészlegének 1a. alfejezetére vonatkozó kiadásai az alábbi fő kategóriákra bonthatók. Az alábbiakban kerülnek bemutatásra a vonatkozó kiadások és azoknak az EMOGA Garanciarészlege 2006-os összes kiadásához viszonyított százalékos aránya:

4.3.1 Export-visszatérítések

Az export-visszatérítésekre szánt kiadások 2493,6 millió EUR-t tettek ki, azaz az összes kiadás 5,0 %-át.

4.3.2 Közvetlen támogatások

Az e fejezet alatti kiadások 34 051,3 millió EUR-t tettek ki, azaz az összes kiadás 68,3 %-át. A közvetlen támogatásnak számító kiadások meghatározása a 2003. szeptember 29-i 1782/2003/EK tanácsi rendelet mellékletében található (HL L 270, 1. o).

4.3.3 Tárolás

A tárolásra fordított kiadások 756,9 millió EUR-t tettek ki, azaz az összes kiadás 1,5 %-át. Az érintett főbb termékek: gabonafélék, cukor, bor és tejtermékek.

4.3.4 Egyéb

Az egyéb intervenciós kiadások 4873,4 millió EUR-t tettek ki, azaz az éves főösszeg 9,8 %-át. Ez a fejezet a fenti kategóriákba nem tartozó kiadásokat foglalja magában.

A kiadások bontásának a 2002–2006-os időszakban való alakulását az 5. melléklet mutatja be.

[pic]

[pic]

[pic]

[pic]

[pic]

[1] HL L 160., 1999.6.26., 103. o.

[2] Ezeket a kifizetéseket a tagállamok minden hónap 10-éig továbbítják fax útján.

[3] A részletes beszámolókat a tagállamok havonta továbbítják a 104. táblázatban foglaltaknak megfelelően.